Diari Oficial de la Generalitat Valenciana


Sumari del DOGV 3312, del 20-08-1998 (1998/6799)

ORDRE de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/07/31/(1)/dof/vci/html**

### Dades del document

Número de DOGV
:   3312

Data del DOGV
:   20-08-1998

Secció del DOGV
:   I. DISPOSICIONS GENERALS

Número del document
:   1998/6799


Data del document
:   31-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana. [1998/X6799]
  
El Decret 234/1997, de 2 de setembre, del Govern Valencià, va aprovar el Reglament Orgànic i Funcional dels Instituts d'Educació Secundària. En la disposició addicional vuitena del citat reglament es configuren les seccions d'Educació Secundària Obligatòria i es faculta la Conselleria de Cultura, Educació i Ciència per a regular la seua creació, funcionament, ordenació i participació de la comunitat educativa en dites seccions.
  
Per tal d'atendre la demanda d'escolarització en Educació Secundària Obligatòria en aquelles zones o localitats que no disposen d'institut d'Educació Secundària, sembla convenient possibilitar la creació de seccions fins que es procedisca, si s'escau, a la constitució del corresponent institut.
  
Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre de Govern Valencià,
  
ORDENE
  
Primer
  
1. La Conselleria de Cultura, Educació i Ciència podrà crear centres públics de titularitat de la Generalitat Valenciana que, dependents d'un institut d'Educació Secundària, impartisquen exclusivament Educació Secundària Obligatòria.
  
2. Els esmentats centres tindran una capacitat inferior a 12 unitats.
  
Segon
  
Els citats centres, es denominaran seccions i s'identificaran incorporant a la dita denominació genèrica la de l'institut de què depenen, a més de dur la referència a la localitat en què s'establisquen.
  
Tercer
  
1. Després de l'informe previ sol·licitat al consell escolar municipal corresponent, la Direcció Territorial de Cultura i Educació competent efectuarà proposta de creació o supressió de les seccions.
  
2. La proposta es remetrà a la Direcció General de Centres Docents, acompanyada de l'informe del Consell Escolar Municipal o del ple de la corporació municipal, en el cas que aquell no estiguera constituït.
  
3. La Direcció General de Centres Docents, una vegada efectuats els corresponents estudis de planificació pel Servei de Planificació Educativa elaborarà i tramitarà el corresponent projecte de disposició.
  
Quart
  
L'ordre de creació de cada una de les seccions determinarà els següents aspectes:
  
1. Denominació
  
2. Municipi
  
3. Domicili
  
4. Codi
  
5. Capacitat del centre
  
6. Institut de què depenen
  
Cinqué
  
1. Quan les seccions s'establisquen en edificis escolars de propietat municipal, la Conselleria de Cultura Educació i Ciència assumirà les despeses de manteniment i neteja de dits immobles.
  
2. Els municipis continuaran detenint la titularitat demanial dels citats immobles.
  
Sisé
  
Les seccions d'Educació Secundària Obligatòria tindran els següents òrgans de govern:
  
1. Unipersonals:
  
a) Vicedirector/vicedirectora i cap d'Estudis als centres de menys de 8 unitats.
  
b) Vicedirector/vicedirectora, cap d'Estudis i vecesecretari als centres de 8 o més unitats.
  
2. Col·legiats: consell escolar i claustre de professors.
  
Seté
  
1. L'equip directiu de les seccions d'Educació Secundària Obligatòria estarà constituït per una vicedirecció i un cap d'estudis. Si s'escau tindran també una vicesecretaria
  
2. La vicedirecció assumirà, si és procedent, les competències i funcions que el Decret 234/1997, pel qual s'aprova el Reglament Orgànic i Funcional dels Instituts d'Educació Secundària, atribueix a la direcció i secretària dels instituts, excepte el visat i expedició de certificats i allò que s'ha establit en el punt vuité, 3 i deu, 2 de dita ordre.
  
3. Així mateix, el cap d'estudis desenrotllarà de manera general les funcions determinades per a la direcció d'estudis en el Reglament Orgànic i Funcional dels Instituts d'Educació Secundària i substituir el vicedirector en la seua absència.
  
4. El visesecretari tindrà les competències i funcions que el Decret 234/1997 Decret 234/1997, pel qual s'aprova el Reglament Orgànic i Funcional dels Instituts d'Educació Secundària, atribueix a la direcció i secretària dels instituts, excepte el visat i expedició de certificats.
  
5. El director territorial de Cultura i Educació competent nomenarà i destituirà l'equip directiu de la secció, a proposta del consell escolar de dita secció, una vegada escoltat el director de l'Institut d'Educació Secundària.
  
6. L'equip directiu es nomenarà directament per la Direcció Territorial de Cultura i Educació competent en el cas de centres de nova creació, conformement a allò que s'ha previst en l'article 14,3 del Decret 234/1997, una vegada escoltada la direcció de l'institut d'Educació Secundària.
  
Vuité
  
1. El Consell Escolar de les seccions de fins a 4 unitats tindrà la següent composició:
  
1.1. La vicedirecció.
  
1.2. La direcció d'estudis.
  
1.3. Un representant de l'ajuntament al terme municipal en què es trobe el centre.
  
1.4. Tres representants del professorat.
  
1.5. Tres representants dels pares i mares d'alumnes, un dels quals serà designat per l'associació de pares i mares d'alumnes més representativa al centre.
  
1.6. Dos representants dels alumnes.
  
1.7. Un representant del personal d'administració i serveis.
  
2. La composició dels consells escolars de les seccions de més de quatre unitats serà la següent:
  
2.1. La vicedirecció.
  
2.2. La direcció d'estudis.
  
2.3. Un representant de l'ajuntament al terme municipal en què es trobe el centre.
  
2.4. Sis representants del professorat.
  
2.5. Sis representants dels pares i mares d'alumnes, un dels quals serà designat per l'associació de pares i mares d'alumnes més representativa al centre.
  
2.6. Quatre representants dels alumnes.
  
2.7. Un representant del personal d'administració i serveis.
  
3. Quan no hi haja vicesecretari exercirà de les seues funcions el professor de menor edat entre els membres del consell.
  
Nové
  
En les seccions podran haver-hi associacions de pares i mares i d'alumnes que es regiran per la normativa continguda en el títol III del Decret 234/1997, de 2 de setembre, pel qual s'aprova el Reglament Orgànic i Funcional dels Instituts d'Educació Secundària.
  
Deu
  
1. El claustre de professors, el consell de delegats i les tutories es regiran pel que s'estableix respecte d'això en el Decret 234/1997, de 2 de setembre, pel qual s'aprova el Reglament Orgànic i Funcional dels Instituts d'Educació Secundària.
  
2. En el supòsit que no existisca vicesecretari efectuarà les seues funcions el professor de menor edat.
  
Onze
  
1. Les seccions disposaran dels següents departaments didàctics:
  
1.1. Departament de Ciències
  
- Ciències de la Natura
  
- Física i Química
  
- Matemàtiques
  
1.2. Departament d'Humanitats
  
- Filosofia
  
- Geografia i Història
  
- Religió
  
1.3. Departament d'Art i Tecnologia
  
- Arts Plàstiques
  
- Música
  
- Tecnologia
  
- Educació Física
  
1.4. Departament de Llengües
  
- castellà
  
- Valencià
  
- Idioma Estranger
  
- Llengües Clàssiques
  
2. Es constituirà un equip d'orientació, integrat per aquells professionals a què es refereix l'article 84.1 del Decret 234/1997, de 2 de setembre, pel qual s'aprova el Reglament Orgànic i Funcional dels Instituts d'Educació Secundària.
  
L'equip d'orientació tindrà les funcions establides als articles 85 i 99 de dit decret.
  
Dotze
  
La comissió de coordinació pedagògica estarà constituïda per la vicedirecció, la direcció d'estudi i els caps de departament.
  
Tretze
  
Les seccions tindran plantilla pròpia.
  
Catorze
  
El nomenament i cessament de les tutories i direccions de departament els durà a terme la vicedirecció, conformement a allò que s'ha establit en els articles 96.2, 91 i 93 del Decret 234/1997, de 2 de setembre, pel qual s'aprova el Reglament Orgànic i Funcional dels Instituts d'Educació Secundària.
  
DISPOSICIONS ADDICIONALS
  
Primera
  
Quan en una mateixa localitat hi haja dos o més seccions, es podrà assignar denominació especifica a dits centres.
  
Segona
  
Quant a allò no previst específicament, les seccions es regiran per la normativa aplicable als instituts d'Educació Secundària.
  
DISPOSICIONS TRANSITÒRIES
  
Primera
  
Les seccions d'Educació Secundària Obligatòria ja existents (abans seccions dependents d'instituts de Formació Professional i extensions dependents d'instituts de Batxillerat) podran continuar impartint els ensenyaments regulats en la Llei 14/1970, General d'Educació i Finançament de la Reforma Educativa, fins a la seua extinció com a conseqüència de l'aplicació del calendari d'implantació de la nova ordenació del sistema educatiu establit en la Llei Orgànica 1/1990.
  
2. Als dits centres no serà d'aplicació allò que estableix l'apartat primer, 2 de la present ordre.
  
Segona
  
El nomenament dels equips directius dels centres que inicien la seua activitat el curs escolar 1998/1999 s'efectuarà directament per la Direcció Territorial de Cultura i Educació competent. Dits nomenaments es notificaran a la Direcció de l'Institut d'Educació Secundària de què aquella depén.
  
2. L'equip directiu, nomenat provisionalment conformement a allò establit en dita disposició transitòria, es mantindrà en les seues funcions fins a la finalització del mandat del director, elegit o designat, de l'institut al qual està adscrita la secció.
  
DISPOSICIONS FINALS
  
Primera
  
S'autoritzen els diferents òrgans de la Conselleria de Cultura, Educació i Ciència, perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò que s'ha disposat en la dita ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes es refereixen a l'1 de juliol de 1998.
  
València, 31 de juliol de 1998
  
El conseller de Cultura, Educació i Ciència,


Còpia Permalink ELI